Squid Game

Kalmaro žaidimas (, ) – Pietų Korėjos aštraus siužeto serialas. Tai drama su trilerio, nuotykių, saspenso, siaubo, juodosios komedijos, kovinių filmų, kompiuterinių išgyvenimo žaidimų elementais.https://www.bernardinai.lt/psichotiskiausias-2021-m-serialas-kalmaro-zaidimas-labai-grazus-labai-ziaurus-ir-su-visa-tiesa-apie-mus/

Serialo pavadinimas kilo iš korėjietiško vaikų žaidimo.

 Istorija 
Režisierius Hwang Dong-hyuk 2008 m. sukūrė scenarijų 120 minučių trukmės filmui, tačiau juo nesusidomėjo nė viena prodiuserių kompanija. Dėl to Hwang Dong-hyuk iškilo didelių finansinių sunkumų. Tik 2019 m. kompanija „Netflix“ ėmėsi prodiusuoti darbą, filmo koncepcija išvystyta į devynių dalių serialą.

Hwang Dong-hyuk teigė norėjęs sukurti alegoriją arba pasakėčią apie šiuolaikinę kapitalistinę visuomenę, kurioje vyrauja konkurencija ties beprotybės riba. Pagrindinio serialo personažo Seong Gi-hun prototipas – iš automobilių gamyklos „SsangYong Motor“ atleistas darbininkas.„Netflix“ hitas „Squid Game“ – žmogaus ir mūsų gyvenamojo pasaulio anatominis pjūvis, LRT.lt, 2021-12-13. Nuoroda tikrinta 2023-12-29.

2021 m. išleistą serialą palankiai įvertino kritikai. Jis pelnė nemažai apdovanojimų (tarp jų „Auksinį gaublį“). Aplenkęs „Bridgerton“ tapo populiariausiu „Netflix“ serialu. 94 šalyse buvo žiūrimiausiu serialu,https://www.theguardian.com/media/2021/oct/19/netflix-quarterly-results-subscribers-squid-game žiūrėtas 1,65 mlrd. val.https://www.lrt.lt/naujienos/gyvenimas/13/1744701/netflix-visu-laiku-ziurimiausi-filmai-ir-serialai-ka-zmones-ziurejo-daugiausia-valandu

 Siužetas 

Siekdami 45,6 milijardo Korėjos vonų prizo, 456 prasiskolinę nelaimėliai ar švaistūnai saloje varžosi mirtiname 6 rungtynių turnyre. Žaidžiami vaikiški žaidimai. Per pirmąjį žaidėjai sužino, kad pralaimėjusieji arba pažeidusieji taisykles bus nužudomi. Nors pirmam žaidimui pasibaigus, suteikiama galimybė pasitraukti, daugelis, neturėdami ko prarasti, sugrįžta.

 Vaidmenys 
 Lee Jung-jae – Seong Gi-hun (žaidėjas 456)
 Park Hae-soo – Cho Sang-woo (žaidėjas 218)
 Wi Ha-joon – Hwang Jun-ho
 HoYeon Jung – Kang Sae-byeok (žaidėja 067)
 O Yeong-su – Oh Il-nam (žaidėjas 001)
 Heo Sung-tae  – Jang Deok-su (žaidėjas 101)
 Anupam Tripathi – Ali Abdul (žaidėjas 199)
 Kim Joo-ryoung – Han Mi-nyeo (žaidėja 212)

 Serijos 
 1. sezonas 
9 serijos po 32–63 min.
Nr.Ep.PavadinimasRežisierius(-iai)Scenarijaus autorius(-iai)Premjera

 Išnašos 

Kategorija:Pietų Korėjos televizijos serialai
Kategorija:Dramos (serialai)